ચંદ્રકાંત પંડિત માટે આ જીત એટલા માટે પણ મહત્ત્વની હતી કારણકે ગયા વર્ષે રણજી ટ્રોફી ફાઈનલમાં મુંબઈ ગુજરાત સામે હારી ગયું હતું અને પંડિતના સ્થાને સમીર દિઘેને આ વખતે મુંબઈના કોચ બનાવવામાં આવ્યા હતા. વિદર્ભ ક્રિકેટ એસોસિએશને આ તક નો તરતજ લાભ લીધો અને પંડિતને પોતાના કોચ નિયુક્ત કર્યા. આમ પંડિત માટે ગઈ સીઝન એક માત્ર ખરાબ સીઝન હતી એ સાબિત કરવાનું દબાણ પણ હતું. વિદર્ભ ક્રિકેટ એસોસિએશનના આ નિર્ણય પાછળ વસીમ ઝાફરની સલાહ હતી કે કેમ તેની તો ખબર નથી કારણકે વસીમ ઝાફર પણ પહેલા મુંબઈ તરફથી રમતો હતો અને હવે તે વિદર્ભ તરફથી રમે છે.